P R I J E D L O G

Na temelju članka 132. stavka 1. Zakona o gradnji („Narodne novine“ broj 153/13, 20/17, 39/19 i 125/19) i članka 30. Statuta Općine Dobrinj Statuta Općine Dobrinj („Službene novine Općine Dobrinj“ broj 8/22), po prethodno pribavljenom mišljenju Turističke zajednice Općine Dobrinj, Općinsko vijeće Općine Dobrinj na 21. sjednici održanoj dana \_\_\_\_ prosinca 2023. godine donosi

**O D L U K U**

**o privremenoj zabrani izvođenja radova na području Općine Dobrinj u 2024. godini**

Članak 1.

Ovom Odlukom o privremenoj zabrani izvođenja radova na području Općine Dobrinj u 2024. godini (dalje u tekstu: Odluka) zabranjuje se izvođenje zemljanih radova i radova na izgradnji konstrukcije građevine na području Općine Dobrinj, odnosno određuju se vrste radova, razdoblje kalendarske godine i vrijeme u kojemu se ograničava i privremeno zabranjuje izvođenje građevinskih radova.

Zabrana radova iz stavka 1. ovog članka ne odnosi se na sljedeća područja:

* Poslovna zona K-1, Kava - Šilo,
* Poslovna zona K-2, Stolarija - Hlapa,
* Lokacija dogradnje PŠ Dobrinj.

Članak 2.

Pod građevinskim radovima koji se u smislu ove Odluke ograničavaju ili zabranjuju smatraju se svi građevinski radovi koji se odnose na zemljane radove i radove na izgradnji konstrukcije sljedećih vrsta građevina: stambeno poslovne, stambene, poslovne, društvene i infrastrukturne građevine.

Zemljanim radovima i radovima na izgradnji konstrukcije građevine, u smislu ove Odluke, smatraju se radovi iskopavanja zemlje ili drugog materijala iz tla te nasipavanje zemlje ili drugog materijala, a radovima na izgradnji konstrukcije građevine smatraju se izrada temelja, zidova, međukatne konstrukcije i krovne konstrukcije te izgradnja drugih konstruktivnih dijelova građevina koje nisu zgrade.

Članak 3.

Područja privremene zabrane izvođenja građevinskih radova su sljedeća građevinska područja:

- građevinska područja naselja

* Dobrinj N-1,
* Šilo N-2/1 i 2,
* Klimno N-3,
* Čižići N-4/1, 2, 3, 4, 5 i 6,
* Soline N-5/1, 2 i 3,
* Gabonjin N-6,
* Gostinjac N-7/1, 2 i 3,
* Dolovo N-8,
* Hlapa N-9/1, 2 i 3
* Klanice N-10/1 i 2,
* Kras N-11/1, 2, 3, 4, 5, 6, 7, 8 i 9,
* Polje N-12/1 i 2,
* Rasopasno N-13,
* Rudine N-14,
* Sužan N-15/1 i 2,
* Sv. Ivan Dobrinjski N-16/1, 2, 3, 4, 5 i 6,
* Sv. Vid Dobrinjski N-17,
* Tribulje N-18,
* Žestilac N-19/1 i 2,
* Županje N-20/1, 2, 3 i 4.

- građevinska područja ugostiteljsko-turističke namjene,

- građevinska područja sportsko-rekreacijske namjene.

Granice područja iz prethodnog stavka ovog članka i članka 1. stavka 2. određene su Prostornim planom uređenja Općine Dobrinj.

Članak 4.

Razdoblje kalendarske godine na koje se primjenjuje zabrana izvođenja radova iz članka 2. ove Odluke za građevinska područja iz članka 3. je od 17. lipnja do 09. rujna 2024. godine u vremenu od 00:00 do 24:00 sata.

Članak 5.

Odredbe ove Odluke ne odnosi se na:

- građevine, odnosno radove za čije je građenje, odnosno izvođenje utvrđen interes Republike Hrvatske,

- uklanjanje građevina na temelju rješenja građevinske inspekcije ili odluke drugog tijela državne vlasti.

Članak 6.

Nadzor nad provedbom ove Odluke provodi komunalni redar.

Članak 7.

Novčana kazna za izvođača koji postupa protivno članku 3. ove Odluke određena je člankom 167. stavkom 5. i 6. Zakona o gradnji.

Članak 8.

Ova Odluka stupa na snagu osmog dana od dana objave u „Službenim novinama Općine Dobrinj“ a primjenjuje se od 1. siječnja 2024. godine.

*KLASA:*

*URBROJ:*

*Dobrinj, \_\_\_\_prosinac 2023. godine*

OPĆINSKO VIJEĆE OPĆINE DOBRINJ

Predsjednik Općinskog vijeća

Dino Turčić, v. r.